1. **Identifikácia verejného obstarávateľa:** Ministerstvo zahraničných vecí a európskych záležitostí Slovenskej republiky, Hlboká cesta 2, 833 36 Bratislava.
2. **Identifikácia verejného obstarávania:** Zadávanie zákazky na predmet „Podpora licencií na zabezpečenie prevádzky informačného systému Elektronické služby MZVEZ SR“ v rámci zriadeného dynamického nákupného systému „Nákup licencií na používanie softvérových produktov a systémov vrátane súvisiacej podpory.“ (oznámenie o zámere zriadiť dynamický nákupný systém uskutočnil verejný obstarávateľ zverejnením oznámenia o vyhlásení verejného obstarávania v Úradnom vestníku EÚ dňa 29.10.2021 pod číslom 2021/S 211-550918 a vo Vestníku verejného obstarávania č. 250/2021 dňa 02.11.2021 pod značkou 52182 - MUT).
3. **Výsledok vyhodnotenia ponúk a konečné poradie uchádzačov:** Na prvom mieste v poradí sa umiestnil a úspešným uchádzačom sa stal uchádzač Asseco Central Europe, a. s., Galvaniho 19045/19, Bratislava, ktorý ponúkol najnižšiu konečnú cenu za celý predmet zákazky vo výške 76 435,52 EUR bez DPH a v súlade s kritériami na vyhodnotenie ponúk stanovenými v súťažných podkladoch predložil verejnému obstarávateľovi najvýhodnejšiu ponuku.

**Poradie uchádzačov:**

1. Asseco Central Europe, a. s., Galvaniho 19045/19, Bratislava
2. Nextis Services s.r.o., Krmelínská 934/4, 720 00 Ostrava, Česká republika

\* v súlade s bodom 18.1 časti A.1 „Pokyny pre záujemcov/uchádzačov“ komisia na vyhodnotenie ponúk nevyhodnocovala splnenie požiadaviek na predmet zákazky pri ponukách uchádzačov, ktorí sa v poradí umiestnili na ďalšom mieste.

V Bratislave 09.08.2023